Document ID: 32006R1549

32006R1549
L 301/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1549/2006 AL COMISIEI
din 17 octombrie 2006
de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolele 9 și 12,
întrucât:
(1)
Regulamentul (CEE) nr. 2658/87 stabilește o nomenclatură a mărfurilor, denumită în continuare „Nomenclatura Combinată”, cu scopul de a răspunde în același timp cerințelor Tarifului Vamal Comun, statisticilor de comerț exterior ale Comunității și altor politici comunitare în domeniul importului sau exportului de mărfuri.
(2)
În vederea simplificării legislative, este necesară modernizarea Nomenclaturii Combinate și adaptarea structurii acesteia.
(3)
Nomenclatura Combinată ar trebui modificată astfel încât să se țină seama de modificările legate de evoluția necesităților în domeniul statisticilor și politicii comerciale sau de modificările efectuate în scopul respectării angajamentelor internaționale, de evoluția tehnologică sau comercială, de necesitățile de aliniere sau de clarificare a textelor, de modificările Nomenclaturii Sistemului Armonizat în urma recomandărilor Consiliului de Cooperare Vamală din 26 iunie 2004, precum și de consecințele acestora.
(4)
În conformitate cu dispozițiile articolului 12 din Regulamentul (CEE) nr. 2658/87, anexa I la respectivul regulament trebuie să se înlocuiască, cu efect de la 1 ianuarie 2007, cu o versiune completă a Nomenclaturii Combinate și a ratelor autonome și convenționale ale drepturilor vamale, astfel cum rezultă din măsurile adoptate de Consiliu sau de Comisie.
(5)
Măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
Anexa I la Regulamentul (CEE) nr. 2658/87 se înlocuiește cu textul anexei la prezentul regulament.
Articolul 2
Prezentul regulament intră în vigoare la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 octombrie 2006.

Labels: 3